अंग्रेज-परस्तों का लिखा इतिहास बदलने की जरूरत : कल्याण
हमारेइतिहास को लिखने वाले लोग अंग्रेजों के चापलूस थे और उन्होंने इसे विकृत किया है। महाराणा प्रताप जैसे देश भक्तों को महान नहीं लिखा, बल्कि औरंगजेब जैसे व्यक्ति को महान बताया है। मेरे हिसाब से एक आयोग बनना चाहिए, जो ऐसा इतिहास लिखे कि पढ़ने वाले में देश समाज प्रेम की भावना जग सके। यह बात राज्यपाल कल्याण सिंह ने सुंदरसिंह भंडारी ट्रस्ट के प्रतिभा सम्मान समारोह में कही। नाइयों की तलाई स्थित तेरापंथ भवन में हुए सम्मान समारोह में राज्यपाल ने कहा कि महाराणा प्रताप में आक्रामकता थी। अंग्रेजों के चापलूसों ने उस प्रताप को महान नहीं लिखा। इस इतिहास को फिर से लिखा जाना चाहिए। पूर्व प्रधानमंत्री अटल बिहारी वाजपेयी के जन्मदिन पर हुए समारोह में राज्यपाल ने कहा कि वाजपेयी में कुशल राजनीतिज्ञ की खूबी थी। इस अवसर पर दसवीं और बारहवीं की परीक्षा में 80 प्रतिशत से अधिक अंक लाने वाले सरकारी स्कूलों के 134 स्टूडेंट का सम्मान किया गया। कार्यक्रम में ट्रस्ट अध्यक्ष गुलाबचंद कटारिया, कुंतीलाल जैन, पूर्व विधानसभा अध्यक्ष शांतिलाल चपलोत, कर्नल महेश गांधी, विधायक फूलसिंह मीणा, नानालाल अहारी, मेयर चंद्रसिंह कोठारी, डिप्टी मेयर लोकेश द्विवेदी और क्षेत्रीय पार्षद रेखा चौहान भी मौजूद थे।
फोटो खिंचवाने की होड़ में बिगड़ी व्यवस्था
संचालकने बच्चों के नाम जल्दी-जल्दी बोलना शुरू कर दिया था जिसपर किसी को समझ नहीं रहा था। मजबूर होकर कटारिया ने यह कहते हुए संचालक को टाेक दिया। कार्यक्रम समाप्ति के बाद राज्यपाल के साथ फोटो खिंचवाने वालों ने फिर व्यवस्था बिगाड़ दी।
उदयपुर राज्यपाल कल्याण सिंह प्रताप गौरव केंद्र की कार्य प्रगति का जायजा लिया।
राज्यपाल कल्याण सिंह ने शुक्रवार को प्रताप गौरव केंद्र में महाराणा प्रताप और मेवाड़ के गौरवशाली इतिहास पर आधारित 35 मिनट की फिल्म देखी। उन्होंने कहा कि यहां ऐसा काम हो रहा है कि देश-दुनिया तक मेवाड़ और महाराणा प्रताप के गौरव का जिक्र होगा। राज्यपाल ने कहा कि शहर में आने वाला टूरिस्ट यहां स्थापित महाराणा प्रताप की 57 फीट ऊंची मूर्ति और भारतमाता की 12 फीट ऊंची मूर्ति को देखने जरूर आएगा। ओमजी, गोविंद सिंह टांक और मदनमोहन टांक ने राज्यपाल का यहां प्रस्तावित कामों की जानकारी दी।
उदयपुर. समारोह में अव्यवस्था हुई तो गृहमंत्री कटारिया ने खुद कमान कुछ इस तरह संभाली। (इनसेट) सम्मानित हुए छात्र छात्राएं। फोटो भास्कर
hin_Deva hin_Deva hin_Deva hin_Deva awa_Deva hin_Deva hin_Deva